2 levų monetos (1882 m.) reversas
1 levo moneta (1925 m.)
**Levas** (bulg. *български лев*) – Bulgarijos nacionalinė valiuta. Vieną levą sudaro 100 stotinkų. Senąja bulgarų kalba *„lev"* reiškia *„liūtas"*.

Istorija
--------

### Pirmasis levas (1881–1952)

Levas Bulgarijos valiuta pirmą kartą buvo paskelbtas 1881 metais. Tuo metu jo vertė buvo lygi Prancūzijos franko vertei. Iki 1916 metų Bulgarijos auksinės ir sidabrinės monetos buvo leidžiamos taip, kad atitiktų Lotynų valiutinės sąjungos nustatytas vertes.

Po Pirmojo pasaulinio karo infliacija privertė nutraukti monetų, smulkesnių nei 50 stotinkų, gamybą. 1930 metais pasirodė 100 levų vertės monetos. Išskyrus vieną 10 000 levų leidimą 1919 metais, 5000 levų banknotas buvo aukščiausio nominalo valiuta. Monetos nustotos leisti 1943 metais, ir iki pat pinigų reformos 1952 metais naudoti tik banknotai.

### Antrasis levas (1952–1956)

1952 metais dėl infliacijos išleistas „naujasis levas", kurio vertė buvo lygi 100 „senųjų levų". Naujos monetos buvo nuo 1 stotinkos iki 1 levo vertės, o banknotai nuo 1 iki 200 levų vertės.

### Trečiasis levas (1962–1999)

1962 metais įvyko dar vienas pinigų pakeitimas, santykiu 10 už 1. Po to levas išliko gana stabilus beveik tris dešimtmečius, tačiau, kaip ir kitos socialistinių šalių valiutos, levas nebuvo laisvai keičiamas į vakarų Europos ar JAV valiutas. Nors oficialus kursas buvo 90 stotinkų už vieną JAV dolerį, juodojoje rinkoje kursai buvo 5-10 kartų aukštesni.

Prieš komunizmo griūtį monetų vertės buvo nuo 1 stotinkos iki 1 levo, o banknotų – nuo 1 iki 20 levų. Po komunizmo griūties Bulgarija patyrė keletą infliacijos padidėjimų ir valiutos nuvertėjimų. Šiuo periodu buvo leidžiamos monetos, kurių vertė siekė 50 levų, o banknotų vertė siekė net 50 000 levų. Siekiant stabilizuoti levą 1997 metais jis buvo susietas su Vokietijos marke santykiu 1000 levų už 1 markę.

### Ketvirtasis levas (nuo 1999)

1999 m. liepos 5 dieną buvo išleistas naujas levas, santykiu 1:1000. 1 levas tapo lygus 1 Vokietijos markei. ISO 4217 valiutos kodas senajam levui buvo BGL, o naujajam – BGN.

Po Vokietijos markės pakeitimo euru levas automatiškai tapo susietas su euru santykiu 1,95583 BGN = 1 EUR.

2005 m. balandžio 25 d. kai buvo pasirašyta Bulgarijos įstojimo į ES sutartis, Bulgarijos nacionalinis bankas išleido proginę monetą, kurios vertė 1,95583 levo.

Monetos
-------

  

### Dabartinės monetos

Monetos yra tokių verčių:

* 1 stotinka
* 2 stotinkos
* 5 stotinkos
* 10 stotinkų
* 20 stotinkų
* 50 stotinkų
* 1 levas

Banknotai
---------

* Galerija bulgarų popieriniai pinigai

| 1999 m. laida  |
| --- |
| Vaizdas | Vertė | Matmenys | Vyraujanti spalva | Aprašymas | Spausdinimo data | Pastabos |
| Aversas | Reversas | Aversas | Reversas | Vandens ženklas |
|  |  | 1 levas | 112 × 60 mm | Raudona | Ivan Rilski | Rilos vienuolynas | Rampant Lion | 1999 | Retai matoma apyvartoje, pakeista monetomis |
|  |  | 2 levai | 116 × 64 mm | Violetinė | Paisii Hilendarski | Knygos „Istoriya Slavyanobolgarskaya" viršelis | 1999, 2005 |  |
|  |  | 5 levai | 121 × 67 mm | Raudona | Ivan Milev | Ivan Milev tapybos darbai | 1999 |  |
|  |  | 10 levų | 126 × 70 mm | Žalia | Petar Beron | Astronomijos instrumentai | Panašus dizainas naudotas ir 10,000 BGL (trečiasis levas) banknotui |
|  |  | 20 levų | 131 × 73 mm | Mėlyna | Stefan Stambolov | Orlovo tiltas ir Lavovo tiltas | Dažniausiai sutinkamas banknotas |
|  |  | 50 levų | 136 × 76 mm | Ruda | Pencho Slaveykov | Pencho Slaveykov poemos | 1999, 2006 |  |
|  |  | 100 levų | 141 × 79 mm | Žalia | Aleko Konstantinov | Aleko Konstantinov | 2003 |  |
|  |

Nuorodos
--------

* Katalogas ir galerija banknotų Bulgarija
* Bulgariški banknotai **(**angl.**)**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • REuropos valiutos |
| --- |
|  |
| Eurozona | 
Euras |
|  |
| Šiaurės Europa | 
Danijos krona ·  *Farerų krona* ·  Islandijos krona ·  Norvegijos krona ·  Švedijos krona  |
|  |
| Britų salos | 
JK svaras ·  *Gernsio svaras* ·  *Džersio svaras* ·  *Meno salos svaras*  |
|  |
| Vidurio Europa | 
Čekijos krona ·  Vengrijos forintas ·  Lenkijos zlotas ·  Šveicarijos frankas  |
|  |
| Rytų Europa | 
Baltarusijos rublis ·  Kazachstano tengė ·  Rusijos rublis  ·  *Padniestrės rublis*  ·  Ukrainos grivina  |
|  |
| Pietryčių Europa | 
Albanijos lekas ·  Bosnijos ir Hercegovinos markė ·  Bulgarijos levas ·  Kroatijos kuna ·  Makedonijos denaras ·  Moldovos lėja ·  Naujoji Rumunijos lėja ·  Serbijos dinaras  |
|  |
| Viduržemio jūros regionas | 
 *Gibraltaro svaras* ·  Naujoji Turkijos lira  |
|  |
| Užkaukazė | 
Armėnijos dramas ·  Azerbaidžano manatas ·  Gruzijos laris |

 |